Motî:simbole - Wikipedia

# Motî:simbole

### Èn årtike di Wikipedia.

simbole [o.n.] essegne, sacwè d' veyåve ki sieve d' imådje a ene sacwè d' nén veyåve (sintumint, atuze, foû ptite sacwè). Tins k' dj' î sondje, dji trove ki ça sereut on foirt simbole si ene soce walone freut on tot ptit motlî po-z aidî les djonnes parints a djåzer walon avou leus efants, eyet motoit a lzî trover on ptit no (L. Hendschel). Ene ôrtografeye, metans, est bråmint ds afaires et nén seulmint del syince; c' est l' simbole d' ene cominålté; c' est ossu ene sôre di waxhea avou, å dvins, les oxheas des viyès croeyinces sol lingaedje eyet les viyès façons do scrire (L. Hendschel). Nos savans cmint çki les waloneus d' ouy ont respondou ås "gros" candjmints d' ôrtografeye; et dji mete des distis (" ") paski, racionelmint, dji n' pinse nén ddja ki les betchfessîs, c' est on "gros" candjmint; mins målureuzmint, il ont divnou on simbole (L. Hendschel).

Etimolodjeye: calcaedje do F. symbole.

| simbolrece [addj.] k' a a vey avou on simbole. Dabôrd, ene mitan-voye, ki rprind des mots did pattavå, n' est çu nén ene sacwè d' mo ahessåve eyet d' foirt simbolrece ? (L. Mahin).

| simbolike [addj.] simbolrece.

| simbolreçmint [adv.] d' ene simbolike manire. Fonolodjicmint, li "jh" ni sieve a rén, a dju l' idêye; les "h" ådvins des mots si prononcèt (cåzu) tofer "j" ôte påt k' a Lidje; simbolreçmint, bén seur, c' est ene ôte istwere... (L. Hendschel).

| simbolicmint [adv.] simbolreçmint.

Parintêye :

- simbolijhî

Prin del pådje «http://wa.wikipedia.org../../../s/i/m/Mot%C3%AE%7Esimbole.html»

##### Views

- Årtike
- Copene
- Modêye d' asteure

##### Cweri